જ્યારે એક જ વ્યક્તિમાં બે અલગ અલગ પર્સનાલિટી ઊભી થતી જાય તો વિસંગતતાનું પ્રમાણ તીવ્ર બનતું જાય. મનોવિકૃતિ વધતી જાય. ક્યારેક એવું પણ બને કે વ્યક્તિ ડૉ. જેકિલ અને મિ. હાઇડ જેવી ડ્યુઅલ પર્સનાલિટીમાં સરી પડે. જો વિકૃતિ વધે તો સ્ટ્રેસફુલ સિચ્યુએશનમાં મલ્ટીપલ પર્સનાલિટી ડિસઓર્ડર પણ થઇ શકે. શક્ય હોય ત્યાં સુધી આપણે અંદરથી જેવા હોઇએ તેવા જ બહાર દેખાવાનો પ્રયાસ ચાલુ રાખીએ તો સ્વસ્થતા વધતી જાય. ક્લાયન્ટ ઓરિએન્ટેડ સાયકોથેરાપી મુજબ રિયલ સેલ્ફ અને ઇમેજીન્ડ સેલ્ફ વચ્ચે ઓછામાં ઓછું અંતર હોય એ વધુમાં વધુ હૅલ્ધી હોય છે. જીવન સરળ હોય તો એને સરળ રહેવા દઇએ. બીજાના આદર્શો પર ચાલવું એ એક વાત છે પણ દેખાદેખીમાં બીજા જેવા થવા માંડવું એ પ્રોબ્લેમ ઊભો કરી શકે.